CELEX: C2004/284/40
Language: sl
Date: 2004-11-20 00:00:00
Title: Zadeva T-331/04: Tožba Stephena Storka proti Komisiji Evropskih skupnosti, vložena dne 11. avgusta 2004

20.11.2004   
            
            
               SL
            
            
               Uradni list Evropske unije
            
            
               C 284/20
            
         Tožba Stephena Storka proti Komisiji Evropskih skupnosti, vložena dne 11. avgusta 2004
   (Zadeva T-331/04)
   (2004/C 284/40)
   Jezik postopka: nemščina
   Stephen Stork, stanujoč Chaumont-Gistoux (Belgija), ki ga zastopa Bernd Arians, Rechtsanwalt, je dne 11. avgusta 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo Komisije z dne 5. maja 2004 glede ugovora tožeče stranke kot tudi odločbo Komisije z dne 10.12.2003 glede njegove razporeditve v naziv A7;
            
         
               —
            
            
               zaveže Komisijo, da izda novo odločbo glede naziva tožeče stranke s popolno obrazložitvijo;
            
         
               —
            
            
               naloži Komisiji plačilo stroškov postopka.
            
         Tožbeni razlogi in bistvene navedbe
   Tožeča stranka izpodbija odločbo Komisije, s katero je bila razporejena v naziv A7, plačilni razred 3. Opira se na napako v presoji pri uporabi člena 31(2) Kadrovskih predpisov.
   Tožeča stranka navaja, da izpodbijana odločba ne upošteva bistvenih in za razporeditev relevantnih dejstev glede kakovosti delovnih izkušenj tožeče stranke, prav tako da relevantnost teh dejstev pri sprejemu tožeče stranke v delovno razmerje na njeno prvo delovno mesto ni bila upoštevana ter da s tem v zvezi potrebe tožene stranke niso bile pravilno ocenjene.
   Poleg tega tožeča stranka očita Komisiji, da ni uporabila pravice presoje, kršitev načel varstva zaupanja v pravo in enakega obravnavanja kot tudi postopkovne napake in napake v obrazložitvi.